Document ID: 32005D0395

SKLEP SVETA 2005/395/SZVP
z dne 10. maja 2005
o spremembah Sklepa 2001/80/SZVP o ustanovitvi Vojaškega štaba Evropske unije
SVET EVROPSKE UNIJE JE -
ob upoštevanju Pogodbe o Evropski uniji in zlasti člena 28(1) Pogodbe,
ob upoštevanju Pogodbe o ustanovitvi Evropske skupnosti in zlasti člena 207(2) Pogodbe,
ob upoštevanju naslednjega:
(1)
Sedanja organizacija in struktura Vojaškega štaba Evropske unije (VŠEU) ne upoštevata nekaterih njegovih novih nalog.
(2)
Poleg tega lahko pri vodenju avtonomnih vojaških operacij Svet v določenih okoliščinah in na predlog Vojaškega odbora EU sklene, da bo črpal iz skupnih zmogljivosti VŠEU, zlasti kadar je potreben skupen civilno-vojaški odziv in kadar ni določen noben nacionalni štab.
(3)
Zato je treba mandat in organizacijo VŠEU spremeniti.
(4)
Politični in varnostni odbor je dne 12. aprila 2005 priporočil, da se mandat in organizacija VŠEU spremenita.
(5)
Zaradi tega je treba Sklep 2001/80/SZVP (1) ustrezno spremeniti -
SKLENIL:
Člen 1
Sklep Sveta 2001/80/SZVP se spremeni, kakor sledi:
1.
Člen 2 se nadomesti z naslednjim:
„Člen 2
Mandat in organizacija Vojaškega štaba Evropske unije sta določena v Prilogi k temu sklepu.“
2.
Člen 4 se nadomesti z naslednjim:
„Člen 4
Člani Vojaškega štaba Evropske unije ravnajo v skladu s pravili določenimi v Sklepu Sveta 2003/479/ES z dne 16. junija 2003 o pravilih za domače izvedence in vojaške uslužbence, dodeljene Generalnemu sekretariatu Sveta (2).
3.
Priloga k Sklepu 2001/80/SZVP se nadomesti s Prilogo k temu sklepu.
Člen 2
Ta sklep začne veljati na dan sprejetja.
Člen 3
Ta sklep se objavi v Uradnem listu Evropske unije.
V Bruslju, 10. maja 2005

Labels: 10
1
15
5